ຜູ້​ນຳ ຮົງ​ກົງ ເວົ້າ​ວ່າ ຈີນ ສະ​ໜັບ​ສະ​ໜູນ ການ​ຖອນ​ຮ່າງ​ກົດ​ໝາຍ ​ສົ່ງ​ຜູ້​ຮ້າຍ​ຂ້າມ​ແດນ
ທ່ານ​ນາງ ແລມ ໄດ້​ປຶກ​ສາ​ຫາ​ລື​ມາດ​ຕະ​ການ​ອື່ນໆ ​ທີ່​ທ່ານ​ນາງ​ຫວັງ​ວ່າ​ຈະ​ອະ​ນຸ​ຍາດ​ໃຫ້ເກີດການສົນທະນາ ກ່ຽວກັບ ແຫຼ່ງຂ່າວທີ່ມາຕ່າງໆໃນຄວາມບໍ່ພໍໃຈຢູ່ ຮົງກົງ.
ຜູ້ບໍລິຫານໃຫຍ່ຂອງ ເກາະ ຮົງກົງ ທ່ານນາງ ແຄຣີ ແລມ ໄດ້ກ່າວໃນວັນພະຫັດມື້ນີ້ວ່າ ຈີນ “ເຂົ້າໃຈ, ເຄົາລົບ ແລະ ສະໜັບສະໜູນ” ການເຄື່ອນໄຫວເພື່ອຖອນຮ່າງກົດໝາຍ ສົ່ງຜູ້ຮ້າຍຂ້າມແດນຂອງລັດຖະບານເພິ່ນ ທີ່ໄດ້ກໍ່ໃຫ້ເກີດການປະທ້ວງສະໜັບສະໜູນ ປະຊາທິປະໄຕດົນສາມເດືອນ ທ່ານນາງ ແລມ ໄດ້ກ່າວຕໍ່ບັນດານັກຂ່າວວ່າ ຈຸດເພັ່ງເລັງທີ່ສຳຄັນທີ່ສຸດແມ່ນກ່ຽວກັບ ການຢຸດສິ່ງທີ່ໄດ້ກາຍເປັນການປະທ້ວງທີ່ມີຄວາມຮຸນແຮງຂຶ້ນກວ່າເກົ່າ ແລະ ຟື້ນຟູສັນ ຕິພາບໃນ ຮົງກົງ ທ່ານນາງໄດ້ກ່າວວ່າ ທ່ານຫວັງວ່າຜູ້ທີ່ເຂົ້າຮ່ວມໃນການປະທ້ວງຈະ ເຂົ້າໃຈວ່າ ຄວາມຮຸນແຮງ ແມ່ນໄດ້ສົ່ງຜົນກະທົບຕໍ່ເມືອງ ແລະ ການດຳລົງຊີວິດໃນແຕ່ ລະວັນຂອງປະຊາຊົນຂອງເຂົາເຈົ້າ ທ່ານນາງ ແລມ ໄດ້ປຶກສາຫາລືມາດຕະການອື່ນໆ ທີ່ທ່ານນາງຫວັງວ່າຈະອະນຸຍາດ ໃຫ້ເກີດການສົນທະນາ ກ່ຽວກັບ ແຫຼ່ງຂ່າວທີ່ມາຕ່າງໆໃນຄວາມບໍ່ພໍໃຈຢູ່ ຮົງກົງ, ແຕ່ ບໍ່ໄດ້ສະແດງໃຫ້ເຫັນສັນຍານ ກ່ຽວກັບ ການເຫັນດີກັບການຮຽກຮ້ອງທຸກຢ່າງຈາກ ພວກປະທ້ວງ ດັ້ງເດີມແລ້ວເຂົາເຈົ້າໄດ້ອອກໄປຖະໜົນຕ່າງໆໃນເດືອນມິຖຸນາທີ່ຜ່ານມາ ໃນການປະ ທ້ວງທີ່ສະຫງົບ ເພື່ອພະຍາຍາມຖອນຮ່າງກົດໝາຍສົ່ງຜູ້ຮ້າຍຂ້າມແດນ, ເຊິ່ງຈະອະນຸ ຍາດໃຫ້ຜູ້ຕ້ອງສົງໄສທີ່ເປັນອາຊະຍາກອນ ຖືກສົ່ງໄປ ຈີນແຜ່ນດິນໃຫຍ່ ສຳລັບການ ດຳເນີນຄະດີໃນສານທີ່ຖືກຄວບຄຸມປົກພັກຄອມມູນິສ ການຮຽກຮ້ອງທີ່ສຳຄັນອີກສີ່ຢ່າງ ໄດ້ກາຍເປັນການປ້ອງກັນໃນການເຄື່ອນໄຫວປະ ທ້ວງ, ລວມມີການສືບສວນຄວາມໂຫດຫ້ຽມຂອງຕຳຫຼວດ ຕໍ່ຜູ້ປະທ້ວງຢ່າງເປັນອິດ ສະຫຼະ, ປ່ອຍຕົວຜູ້ຖືກຄວບຄຸມຕົວຢ່າງບໍ່ມີເງື່ອນໄຂ, ບໍ່ໃຫ້ຕີຄວາມໝາຍການປະ ທ້ວງວ່າ “ການຈະລາຈົນ,” ແລະ ອະນຸຍາດໃຫ້ ຮົງກົງ ເລືອກຜູ້ນຳຂອງເຂົາເຈົ້າເອງ ຜູ້ປະທ້ວງໄດ້ກ່າວວ່າ ການເຄື່ອນໄຫວຂອງທ່ານນາງ ແລມ ເພື່ອຖອນຮ່າງກົດໝາຍ ສົ່ງຜູ້ຮ້າຍຂ້າມແດນ ແມ່ນການດຳເນີນການທີ່ໜ້ອຍໂພດ ແລະ ຊ້າໂພດ ການປະທ້ວງ ເພີ່ມເຕີມແມ່ນມີແຜນຈະຈັດຂຶ້ນໃນວັນເສົານີ້ ການປະທ້ວງໄດ້ເຮັດໃຫ້ການດຳລົງຊີວິດປະຈຳວັນ ໃນສູນການດ້ານການເງິນຂອງ ເອເຊຍ ເກືອບຢຸດຊະງັກ, ໂດຍພວກປະທ້ວງໄດ້ກໍ່ກວນການປະຕິບັດງານຕ່າງໆຢູ່ລະ ບົບລົດໄຟໃຕ້ດິນ ແລະ ສະໜາມບິນຂອງເມືອງ ຜູ້ປະທ້ວງຫຼາຍຮ້ອຍ ຖ້າບໍ່ແມ່ນຫຼາຍ ພັນຄົນໄດ້ຖືກຈັບ ຫຼັງຈາກການປະທະກັນກັບຕຳຫຼວດທີ່ໃຊ້ໄມ້ຄ້ອນທຸບຕີ, ຍິງແກັສ ນ້ຳຕາໃສ່ ແລະ ໃຊ້ປືນສີດນ້ຳໃສ່